BG
L 205/36
21L.A.11
Официален вестник на Европейския съюз
5.8.2022 г.
Констатации и забележки
а) След получаване на уведомлението за констатациите, физическото или юридическото лице, което притежава или е подало заявление за типов сертификат, допълнителен типов сертификат, одобрение на проект за значителен ремонт, разрешение за полет, удостоверение за летателна годност, ограничено удостоверение за летателна годност, сертификат за шум или ограничен сертификат за шум, което е декларирало съответствие на проекта, което е декларирало своя проектантски или производствен капацитет или което произвежда въздухоплавателни средства, двигатели, витла или части съгласно подчаст С от настоящото приложение, предприема следните стъпки в рамките на срока, определен от компетентния орган в съответствие с букви г) или д) от точка 21L.Б.21: 1. установява причината или причините и факторите, които са допринесли за възникване на несъответствието; 2. изготвя план с коригиращи действия и го предлага на компетентния орган; 3. доказва по удовлетворителен за компетентния орган начин изпълнението на коригиращото(ите) действие(я).
б) Забележка, съобщена от компетентния орган в съответствие с буква е) от точка 21L.Б.21, трябва да бъде надлежно взета предвид.
Физическото или юридическото лице записва решението, взето по отношение на тези забележки.
21L.A.12
Начини за постигане на съответствие
а) Юридическо или физическо лице може да използва всякакви алтернативни начини за постигане на съответствие към приемливите начини за постигане на съответствие, за да установи съответствие с настоящия регламент.
б) Ако физическо или юридическо лице желае да използва алтернативен начин за постигане на съответствие, то предоставя на компетентния орган неговото пълно описание, преди да го използва.
Описанието включва всички изменения на наръчници или процедури, които могат да бъдат от значение, както и обяснение на начина, по който се постига съответствие с настоящия регламент. в) Физическото или юридическото лице може да използва тези алтернативни начини за постигане на съответствие след предварително одобрение от компетентния орган.
ПОДЧАСТ Б — ТИПОВИ СЕРТИФИКАТИ 21L.A.21
Приложно поле
С настоящата подчаст се установява процедурата за подаване на заявления за типови сертификати и се установяват правата и задълженията на заявителите и притежателите на тези сертификати за продукти, когато продуктът е един от следните: а) самолет с максимална излетна маса (MTOM), по-малка или равна на 2 000 kg и конфигурация на местата за максимум четири лица; б) планер или мотопланер с MTOM, по-малка или равна на 2 000 kg; в) балон; г) дирижабъл с горещ въздух; д) пътнически дирижабъл с газ, проектиран за не повече от четири лица; е) хеликоптер с MTOM, по-малка или равна на 1 200 kg и конфигурация на местата за максимум четири лица; ж) бутален двигател и витло с постоянна стъпка, предназначени за монтиране на въздухоплавателно средство, посочено в букви а)—е).
В такива случаи наборът от данни за типовия сертификат следва да бъде посочен по подходящ начин, за да се разреши само монтирането на двигателя или витлото на такова въздухоплавателно средство; з) жироплани.
21L.A.22
Приемливост
Всяко физическо или юридическо лице, което е доказало или е в процес на доказване на проектантския си капацитет съгласно точка 21L.A.23, може да подаде заявление за типов сертификат съгласно условията, определени в настоящата подчаст.